Diari Oficial de la Generalitat Valenciana


Sumari del DOGV 8098, del 03-08-2017 (2017/7219)

RESOLUCIÓ de 31 de juliol de 2017, de la Direcció General de Responsabilitat Social i Foment de l'Autogovern, per la qual es concedeixen tres beques per a la realització de pràctiques professionals en el dit centre directiu i s'adopten altres decisions derivades de les previsions contingudes en la Resolució de 23 de maig de 2017, de la Conselleria de Transparència, Responsabilitat Social, Participació i Cooperació, per la qual es van convocar les beques de referència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8098

Data del DOGV
:   03-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7219


Data del document
:   31-07-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 31 de juliol de 2017, de la Direcció General de Responsabilitat Social i Foment de l'Autogovern, per la qual es concedeixen tres beques per a la realització de pràctiques professionals en el dit centre directiu i s'adopten altres decisions derivades de les previsions contingudes en la Resolució de 23 de maig de 2017, de la Conselleria de Transparència, Responsabilitat Social, Participació i Cooperació, per la qual es van convocar les beques de referència. [2017/7219]  
  
Vistes les actuacions realitzades en la Direcció General de Responsabilitat Social i Foment de l'Autogovern per a la tramitació i resolució dels expedients incoats a partir de les sol·licituds presentades en el marc de la Resolució de 23 de maig de 2017, de la Conselleria de Transparència, Responsabilitat Social, Participació i Cooperació, es resol la convocatòria sobre la base dels següents:  
  
Antecedents de fet  
Primer. Per mitjà de l'Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, es van aprovar les bases reguladores de la concessió de beques per a la realització de pràctiques professionals en els òrgans directius competents en matèria de transparència, responsabilitat social, foment de l'autogovern, participació ciutadana, cooperació al desenvolupament, atenció a la ciutadania, qualitat en la prestació de serveis públics o inspecció de serveis -d'ara en avant, l'Ordre 7/2016 (DOGV 7916, 14.11.2016).  
  
Segon. En el marc de les esmentades bases, es va adoptar la Resolució de 23 de maig de 2017, de la Conselleria de Transparència, Responsabilitat Social, Participació i Cooperació, per la qual es convoca la concessió de tres beques per a la realització de pràctiques professionals en la Direcció General de Responsabilitat Social i Foment de l'Autogovern -d'ara en avant, la resolució de convocatòria- (DOGV 8050, 29 de maig d'enguany).  
  
Tercer. Conclòs el termini per a la presentació de sol·licituds amb data 18 de juny de 2017, i tenint en compte l'autobaremació derivada de l'aplicació telemàtica a través de la qual s'ha gestionat la convocatòria, la comissió avaluadora prevista en l'apartat nové de la resolució de convocatòria va fer una primera valoració provisional dels mèrits al·legats per cada aspirant.  
En aquest sentit, en la sessió realitzada el 23 de juny de 2017, l'esmentada comissió avaluadora va acordar, per unanimitat i de conformitat amb l'article 10.3 de l'Ordre 7/2016, publicar, en la seu electrònica o portal institucional de la Generalitat en internet i en la pàgina web de la Conselleria de Transparència, Responsabilitat Social, Participació i Cooperació, la llista provisional de puntuacions, ordenada de forma decreixent, així com la relació de sol·licitants exclosos, amb la indicació del motiu de l'exclusió concurrent en cada cas.  
La publicació de l'al·ludit acord, feta el 26 de juny de 2017, va obrir, a partir de l'endemà, un termini de 10 dies hàbils per a la formulació d'al·legacions per part dels interessats, termini que va concloure el 10 de juliol sense que s'haguera presentat cap escrit.  
  
Quart. En la sessió realitzada el 17 de juliol de 2017, la comissió avaluadora va acordar, per unanimitat i d'acord amb el que preveuen els articles 10.4 i 11.1 F) de l'Ordre 7/2016, elevar a definitiva la llista provisional de puntuacions i convocar a la fase d'entrevista del procés selectiu els candidats que havien obtingut les quinze millors puntuacions en la suma dels cinc primers apartats del barem de mèrits.  
En el mateix acord es va requerir els aspirants convocats perquè presentaren, en el moment de concórrer a la realització de l'entrevista, la documentació acreditativa de tots els mèrits detallats en el currículum en formular la sol·licitud i es va determinar que la fase d'entrevista es desenvolupara durant el dia 20 de juliol de 2017. Posteriorment, per circumstàncies sobrevingudes que consten degudament explicades en l'expedient de tramitació, el procés es va estendre també al dia 21 de juliol.  
L'esmentat acord es va publicar, en la seu electrònica o portal institucional de la Generalitat en internet i en la pàgina web de la Conselleria de Transparència, Responsabilitat Social, Participació i Cooperació el dia 17 de juliol.  
  
Cinqué. Després de fixar, al començament de la sessió del 20 de juliol de 2017, els criteris pels quals s'anava a regir a l'hora de puntuar els aspirants, la comissió avaluadora va procedir a entrevistar-los seguint el calendari preestablit, de manera que al llarg dels dies 20 i 21 de juliol de 2017 van tindre lloc les entrevistes.  
Com siga que, segons el que preveu l'article 7.1 de l'Ordre 7/2016, en relació amb el punt 1 de l'apartat huité de la resolució de la convocatòria, els candidats no estaven obligats a presentar cap documentació per a acreditar els seus mèrits en el moment de formalitzar la sol·licitud, la comissió avaluadora havia requerit, com s'ha indicat en l'antecedent de fet quart, els convocats perquè presentaren la documentació acreditativa pertinent i va procedir, abans de cada entrevista, a revisar-la.  
  
A conseqüència d'aquesta revisió, l'òrgan col·legiat va adoptar durant el procés les decisions necessàries sobre l'increment o la minoració de la puntuació del currículum dels interessats. Així mateix, de conformitat amb l'article 7.2 de l'Ordre 7/2016, en relació amb el punt 4 de l'apartat huité de la resolució de convocatòria, va requerir, per escrit i en l'acte, l'aportació de documentació o l'esmena de la ja presentada en el termini màxim i improrrogable de 10 dies hàbils, quan ho va estimar necessari als efectes de verificar l'exactitud dels mèrits al·legats pels aspirants.  
En l'acta alçada per a deixar constància del desenvolupament de la fase d'entrevista figuren detallades les decisions adoptades per l'òrgan col·legiat en funció de les circumstàncies concurrents en cada supòsit.  
  
Sisé. Rebudes les contestacions als requeriments emesos, amb data 26 de juliol de 2017, la comissió avaluadora s'ha reunit per a valorar la documentació aportada pels interessats i ha decidit, per unanimitat, considerar atesos aquells en la seua totalitat.  
En aquesta mateixa sessió, la comissió avaluadora ha puntuat les entrevistes dutes a terme i ha decidit, per unanimitat i d'acord amb el que preveu l'article 10.5 de l'Ordre 7/2016, elevar a la Direcció General de Responsabilitat Social i Foment de l'Autogovern la proposta motivada de resolució, que coincideix amb les decisions adoptades en aquesta resolució.  
  
Fonaments de dret  
  
I. De conformitat amb els articles 9.1 i 10.6 de l'Ordre 7/2016, en relació amb l'article 160.4 c) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com amb els articles 1 i 3 del Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, l'òrgan competent per a resoldre els expedients tramitats és el conseller de Transparència, Responsabilitat Social, Participació i Cooperació.  
No obstant això, d'acord amb el que s'ha establit per l'article 9.2 de l'Ordre 7/2016, en relació amb l'apartat deu de la resolució de la convocatòria i de conformitat amb l'article 9 de la Llei 40/2015, d'1 d'octubre, de règim jurídic del sector públic, la competència per a resoldre sobre la concessió d'aquestes beques de pràctiques professionals està delegada en la persona titular de la Direcció General de Responsabilitat Social i Foment de l'Autogovern, per la qual cosa aquesta resolució ha d'entendre's dictada per l'òrgan delegatori.  
  
II. Els expedients incoats com a conseqüència de les sol·licituds de beques s'han tramitat de conformitat amb el que estableixen les bases reguladores aprovades per mitjà de l'Ordre 7/2016, i d'acord amb l'apartat seté de la resolució de la convocatòria, la Direcció General de Responsabilitat Social i Foment de l'Autogovern ha assumit l'ordenació i la instrucció del procediment.  
  
III. En els articles 2 i 3 de l'Ordre 7/2016 s'arrepleguen els motius pels quals, si és el cas, procedeix inadmetre a tràmit les sol·licituds d'aquells aspirants que no complisquen els requisits necessaris per a concórrer a la convocatòria.  
  
IV. Finalitzat el procés selectiu, i de conformitat amb l'article 10.5 de l'Ordre 7/2016, la comissió avaluadora ha formulat, amb data 26 de juliol de 2017, per unanimitat, la proposta motivada de resolució en els termes que figuren en l'acta incorporada a l'expedient de tramitació i que ací s'assumeixen en la seua integritat.  
  
V. L'apartat tercer de la resolució de convocatòria es refereix de la manera següent al finançament de les beques per a la realització de pràctiques professionals en la Direcció General de Responsabilitat Social i Foment de l'Autogovern:  
«Les beques previstes en aquesta convocatòria es finançaran a càrrec de l'aplicació pressupostària 64.43.65.960.94.0, línia de subvenció S7255000 dels pressupostos de la Generalitat per a l'exercici 2017, i el seu equivalent per a l'exercici 2018, condicionada a l'existència de crèdit adequat i suficient en els pressupostos de la Generalitat per al dit exercici, segons el desglossament per anualitats següents:  
Anualitat 2017: 18.700 euros.  
Anualitat 2018: 19.000 euros.  
Import total màxim: 37.700 euros».  
  
VI. Quant a la duració de les beques, l'apartat dotze de la resolució de convocatòria determina el següent:  
«El període de duració de les beques serà com a màxim de dotze mesos, comptadors des de la data que s'indique en la resolució de concessió. El dit període podrà prorrogar-se sense necessitat de nova convocatòria per un màxim de dotze mesos addicionals, sempre que hi haja crèdit adequat i suficient i que l'exercici de l'activitat duta a terme així ho requerisca o aconselle».  
Per tot això, de conformitat amb la normativa mencionada i la resta de pertinent aplicació, resolc:  
  
Primer  
Inadmetre a tràmit les sol·licituds formulades pels aspirants que es mencionen en l'annex I, en virtut dels motius que en aquest s'indiquen.  
  
  
Segon  
Declarar que els aspirants ressenyats en l'annex II no han superat el procés de selecció, i es desglossen en els següents supòsits en funció del motiu concurrent:  
II.1. Aspirants que no han aconseguit una puntuació que estiga entre les quinze millors que donaven accés a la fase d'entrevista.  
  
II.2. Aspirants que no han comparegut a la realització de l'entrevista.  
  
Tercer  
Concedir als aspirants inclosos en l'annex III, ressenyats per ordre decreixent de puntuació en la suma total del procés de selecció, una beca per a la realització de pràctiques professionals en la Direcció General de Responsabilitat Social i Foment de l'Autogovern durant un període màxim de dotze mesos entre els exercicis 2017 i 2018.  
  
Quart  
Declarar que els aspirants inclosos en l'annex IV han superat el procés selectiu però no resulten beneficiaris de cap de les beques convocades i passen a integrar la corresponent borsa prioritzada de reserva.  
En relació amb allò que s'ha indicat en els anteriors apartats tercer i quart, i per al supòsit que es produïsquen vacants durant el període de gaudi de les beques a causa de renúncies, abandons, incompliment d'obligacions o qualsevol altra incidència, es podrà concedir una nova beca, per la resta del període màxim de gaudi d'aquesta, entre els integrants de la borsa arreplegada en l'annex IV d'aquesta resolució.  
  
  
Cinqué  
El període de duració de les beques s'iniciarà el dia 1 d'agost de 2017 i finalitzarà el 31 de juliol de 2018.  
De conformitat amb el que estableix l'article 12.1 de l'Ordre 7/2016, cada una de les beques concedides estarà dotada amb una quantitat inicial de 1.000 - (mil euros) bruts mensuals, o aquella altra quantia que es determine de conformitat amb la normativa aplicable en matèria de beques de pràctiques professionals.  
Contra aquesta resolució, que posa fi a la via administrativa, podrà interposar-se, d'acord amb el que disposa l'article 10.8 de l'Ordre 7/2016, en relació amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs potestatiu de reposició davant de la persona titular de la Conselleria de Transparència, Responsabilitat Social, Participació i Cooperació, en el termini màxim d'un mes comptador des de l'endemà de la publicació, o bé es podrà plantejar directament, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la publicació.  
  
  
València, 31 de juliol de 2017.- El director general de Responsabilitat Social i Foment de l'Autogovern: Josep Ochoa Monzó.  
  
  
  
ANNEX I  
Aspirants la sol·licitud dels quals s'inadmet a tràmit  
  
Nom Motiu d'inadmissió  
Alfonso Navarro, Iris 3  
Collado Amores, Alexandra 3  
Fabregat López, Rafael 1  
Lázaro Capdevila, Marta 1  
Oukkal Bou, José Yahia 1  
Rodríguez Carrero, Aitor 1  
Salom Segura, Roser 1  
  
  
Motiu de la inadmissió a tràmit  
1. No tindre la titulació requerida.  
2. Sol·licitud fora de termini.  
3. Haver transcorregut més de cinc anys des de la finalització dels estudis de llicenciatura.  
4. És beneficiari de beques de pràctiques professionals per un període igual o superior a 36 mesos.  
  
  
  
ANNEX II  
Aspirants que no han superat el procés de selecció  
  
II.1. Per no haver aconseguit una de les quinze millors puntuacions que donaven accés a la fase d'entrevista  
  
Número d'ordre Nom Puntuació currículum  
16 Giner Ibáñez, Joan 10,20  
17 Calero Rozalén, Míriam 10,05  
18 Herrero Tarazona, Cristina 10,04  
19 Ribera Palop, Laura 10  
20 Gijón Moriana, Álvaro 9,40  
21 Bojados Bayo, Silvia 8,98  
22 Civera Rodrigo, Marta 8,87  
23 Belles Mendoza, Paula 8,70  
24 Ros Selfa, Rafael 8,67  
25 Solano Salazar, Edna Ximena 7,66  
26 Llidó Gimeno, Inmaculada 7,60  
27 Muntó Gimeno, María 7,59  
28 Talpas, Denisa Tania 7,16  
29 Peiró Balbastre, Paula 7  
  
  
  
II.2. Per no haver comparegut a la realització de l'entrevista  
  
  
Nom Puntuació currículum  
Mercader Jiménez, Lorena 13,96  
De Nalda Tárrega, Elena 13,62  
Martínez Pujades, Eva 11,57  
Moreno Jávega, Alberto 11,24  
García García, Esther 11,13  
Sáiz Carrión, Carlos 10,91  
  
  
  
  
ANNEX III  
Beneficiaris de les beques convocades  
  
Número d'ordre Nom Puntuació currículum Puntuació entrevista Total  
1 Mata Chacón, Alexandre 14,53 5 19,53  
2 Miguel Poveda, Amparo 10,76 6 16,76  
3 Guerola Márquez, Carme 11,47 4,50 15,97  
  
  
  
  
ANNEX IV  
Aspirants integrats en la borsa prioritzada de reserva  
  
  
Número d'ordre Nom Puntuació currículum Puntuació entrevista Total  
1 Mas Jiménez, Ana 11,14 4,50 15,64  
2 Martínez Miquel, Guillermo 11,80 3,50 15,30  
3 Botella Canel, Celia 11,38 3,50 14,88  
4 Botella Naval, Vicent 12,69 2 14,69  
5 López Tobaruela, Lucía 11,35 2 13,35  
6 Díaz Labrador, Silvia Eugenia 11,11 2 13,11